ቦቡካር ባሪ ሞጊሱ ኣብ ኣየናይ መስመር ናይ ጋንትኡ ይጻወት?
ኣይቮሪኮስት፡ ዋንጫ ኣፍሪቃ ጨቢጣ
ኣብ 1992 እዩ - ኣይቮሪኮስት ንጋና ኣብ ግጥም ፍጻመ ዋንጫ ሃገራት ኣፍሪቃ ብፍጹም ቅላዕ ረቲዓ ንመጀመርታ ግዚኣ ኢዳ ኣብታ ክብርቲ ዋንጫ ዘንበረት። እነሆ ድማ ብቕድሚ ትማሊ ታሪኽ ተደጊሙ። እታ ብሓራምዝ ዝብል ቅጽል እትጽዋዕ ኣይቮሪኮስት፡ ብፍጹም ቅላዕ 9ብ8 ንጸለምቲ ከዋኽብቲ ኣውደቐት - ንኻልኣይ ግዚኣ ድማ ዋንጫ ዓተረት። ጋናውያን ድማ ነታ ድሕሪ 1982 ዝረሓቐቶም ዋንጫ ብማዕዶ ክርእይዋ ተገደዱ። ኣሰልጣኒ ሃገራዊት ጋንታ ኣይቮሪኮስት ሀርቭ ሬናርድ፡ እቲ ካልእ ታሪኽ ዝሰነደ ኣሰልጣኒ እዩ። ኣብ 2012 ምስ ዛምብያ ነታ ዋንጫ ዘዓለ እቲ ኣሰልጣኒ፡ ምስ ክልተ ዝተፈላለያ ሃገራውያን ጋንታታት ነቲ ክብሪ ዝበቕዐ ብምዃን ቅያ ሰሪሑ። ድሕሪ እቲ ግጥም ሓለቓ ጋንታ ኣይቮሪኮስት ቱረ፡ ንሓላዊ ልዳት ሃገራዊት ጋንታኡ - ቦቡካር ባሪ ሞጊሱ። ባሪ፡ ድሕሪ እቲ ብዘይ ሸቶ ንምዱብ ግዚኡ ዝዛዘመ ጸወታ፡ ፍጹም ቅላዕ ብምምካንን ብምምዝጋብን እዩ ስሙ ኾሊዑ። ኣሰልጣኒ ጋና ኣቭራም ግራንት ኣብ ክልተ ዓበይቲ ውድድራት ብፍጹም ቅላዕ ዝተረትዐ ዓላሚ ኮይኑ ንረኽቦ። ንሱ ኣብ 2008 ክለቡ ቸልሲ ኣብ ግጥም ፍጻመ ሻምፕዮንስ ሊግ ኤውሮጳ ብማንቸስተር ዩናይትድ ዝወረዳ ናይ 6ብ5 ስዕረት ድማ ይዝከር። ኣብቲ ናይ ብቕድሚ ትማሊ ጸወታ ዝሓሸ ምንቅስቓስ ዘርኣየት ጋና፡ ተጻወትታ ብውልቃዊ ሽልማት ከጊጹ ክኢሎም እዮም። ንብሉጽ ኣመዝጋቢ ሸቶ ኣብ ዝወሃብ ሽልማት ኣየው፡ ዝበለጸት ሸቶ ናይቲ ውድድር ዘመዝገበ ድማ ኣስቱ ተዓዊቱላ።
ሓላዊ ልዳት